**Flesh Roxon** on suomalainen punk/action rock -yhtye, joka perustettiin Tampereella vuonna 2012.

Historia
--------

Yhtye sai alkunsa, kun tamperelainen kontrabasson soittaja Ville Mäkinen ("Mr. Willy") tapasi kaksi kemiläistä punk rock muusikkoa: Nicky Rothenin ja Petri Torkellin ("Peter Cordell") vuonna 2010 Tampereella. Yhdessä he päättivät perustaa psychobilly-yhtyeen ja Flesh Roxon sai alkunsa tammikuussa 2012. Ensimmäisen vuoden aikana yhtye hioi live-esiintymistään ja soitti studiossa.

Kesällä 2014 Flesh Roxon jätti Live Nationin ja solmi uuden sopimuksen suomalaisen Stupido Recordsin kanssa. Yhtyeen toinen pitkäsoitto Darker Side of Life äänitettiin tammikuussa 2015 Studio Viren tiloissa Tampereella The Brainsin laulaja–kitaristi Rene D La Muerten kanssa, joka myös tuotti levyn yhdessä Flesh Roxonin kanssa. Helmikuussa 2015 uudelta levyltä julkaistiin digitaalisingle *God Sent Me to Hell*, jonka soolokitaroinnista vastasi levyllä kolmessa kappaleessa vieraillut Andy McCoy.

Peter Cordell (Petri Torkell) lähti yhtyeesä vuonna 2015. Rumpaliksi valittiin Hyvinkäältä kotoisin oleva Antero Malinen. Peter Cordell liittyi yhtyeeseen takaisin vuonna 2016, jolloin Malinen poistui yhtyeen rumpalin pallilta. Cordell soitti Flesh Roxonin riveissä aina vuoteen 2019 asti, jolloin jätti rumpalin pestin. Uudeksi rumpaliksi valittiin Turusta kotoisin oleva Tuomas Vuorio (Thomas Roxon). Vuorio on tunnettu kasvo Suomen rumpalipiireissä ja on niittänyt mainetta muun muassa Death Metal -yhtye Mysoressa.

Flesh Roxon solmi levytyssopimuksen Saksalaisen Blood Rite Recordsin & Dark Wingsin kanssa 2020 ja julkaisi uuden kolmannen studioalbumin lokakuussa 2021.

Marraskuussa 2021 Nicky Rothen ilmoitti lopettavansa uransa Flesh Roxonissa ja kertoi siirtyvänsä soolouralle. Muut jäsenet kertoivat jatkavansa toimintaa uudella nimellä ROXON A.D. joka julkaisi esikoissinglensä "Rest In Pain" Joulukuun 24 päivä 2021. ROXON A.D. esikoissingle kantaa nimeä "Rest In Pain".

Tyyli
-----

Flesh Roxonin tyyli yhdistelee Action Rockia, metallia ja perinteistä horror punkia. Sanoitukset ovat mielikuvituksellisia ja niihin on otettu vaikutteita kauhuelokuvista tai sci-fi B-elokuvista.

Yhtye on itse kuvaillut musiikkiaan "zombie rockiksi".
"Back From Your Grave" kappaleen musiikkivideo yhtyeen *Flesh to the Bone* -albumilta on saanut inspiraation mustavalkoelokuvista sotien välisestä ajasta.

Jäsenet
-------

* Nicky Rothen – laulu, kitara
* Tony Narrows – kitara, taustalaulu (2019–)
* Thomas Roxon – rummut (2019-)
* Tommy the Mummy – kontrabasso (2019–)

Entiset jäsenet
* Tony Narrows – kitara, taustalaulu (2015–2018)
* Jerry Recola – basso (2018)
* Antero Malinen – rummut (2015–2016)
* Peter Cordell – rummut (2012–2015, 2016-2019)
* Ville "Mr. Willy" Mäkinen – kontrabasso (2012–2014)
* Andy Reagan – kitara, taustalaulu (2019)
* Eppu Salolahti - kitara (2019)

Diskografia
-----------

### Studioalbumit

* *Flesh to the Bone*  (2013)
* *Darker Side of Life*  (2015)
* Songs Of Darkness (2021)

### Singlet

* "Back from Your Grave" (2012)
* "Let's Fucking Die" (2020)
* "Last" (2021)
* "Red Lights" (2021)

Lähteet
-------

1. ↑  Flesh To The Bone suiciderock.com.  Arkistoitu 3.12.2013. Viitattu 26.11.2013. (englanniksi)
2. ↑  Flesh Roxon haastattelu MusicInterviewCorner.com. Viitattu 26.11.2013.
3. ↑  Juho Juntunen: Flesh Roxon - Kryptan vartijat.  *Soudi*, 2013, nro 2/2013, s. 44-45. Verkkoversio. Viitattu 26.11.2013.  (Arkistoitu – Internet Archive)
4. ↑  Flesh Roxon.  *Sue*, 2013. vsk, nro 3, s. 17. Artikkelin verkkoversio. Viitattu 26.11.2013.  (Arkistoitu – Internet Archive)
5. ↑  Flesh Roxon lopettaa *Rokkineuvos.fi*.  13.11.2021. Viitattu 10.12.2021.
6. ↑  Flesh Roxonin liveshowssa lentää hiki  21.2.2013. MTV3. Viitattu 26.11.2013.
7. ↑  Craig Wettner: Introducing Flesh Roxon from Finland  6.5.2013. BlogsN'Roses.com.  Arkistoitu 14.7.2013. Viitattu 26.11.2013. (englanniksi)
8. ↑  Jonathan Barkan: Get Your Psychobilly Punk On With The Flesh Roxon "Back From Your Grave" Video Premiere  4.1.2013. Bloody-disgusting.com. Viitattu 26.11.2013. (englanniksi)